
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:



ДОКЛАД 
за извършена комплексна проверка 


[bookmark: _GoBack]На основание: План за контролна дейност за 2026 г. на РИОСВ – Пловдив, утвърден от Министъра на околната среда и водите и Заповед № РД-291 от 17.08.2026 г. на Директора на РИОСВ-Пловдив

Дата на извършване на проверката: 25.08.2026г.

Обект - „Площадка за събиране, съхранение и третиране на опасни и неопасни производствени отпадъци събрани от физически и юридически лица“  
местонахождение: обл. Пловдив, общ. Марица, с. Царацово, ул. „Клиси пара“ № 21.  
собственост (стопанисван) от „АНЕС – 96“ ООД  със седалище и адрес на управление област Пловдив, община Марица, с. Царацово, ул. „Клиси пара“ № 21.  

I. Цел на проверката:

Основна цел на проверката е установяване нивото и степента на съответствие на дейността в обекта с изискванията на екологичното законодателство – Закон за управление на отпадъците, Закон за водите. 

II. Проверени инсталации:
На територията на обекта са  проверени:
· производствено-складова база;
· площадки за временно съхранение и третиране на отпадъци;
· документация, която операторът следва да води, съгласно нормативните изисквания.

III. Констатации от проверката по компоненти и фактори на околната среда: 

В обект „Площадка за събиране, съхранение и третиране на опасни и неопасни производствени отпадъци събрани от физически и юридически лица“ с местонахождение обл. Пловдив, общ. Марица, с. Царацово, ул. „Клиси пара“ № 21 се извършва комплексна проверка.


1. По фактор „Отпадъци“ 

За извършване на дейността, дружеството притежава издадени от Директора на РИОСВ-Пловдив, разрешение за извършване на дейност по третиране на отпадъци с Решение № 09-ДО-689-16 от 16.04.2024г., за дейности по обезвреждане с код D9, D14, D15 и дейности по оползотворяване с код R2, R3, R4, R5, R12 и R13 на разрешени опасни и неопасни отпадъци, както и регистрационен документ за събиране и транспортиране на отпадъци с № 09-РД-099-08/12.07.2024 г.
За генерираните от дейността отпадъци е извършена класификация и дружеството притежава утвърдени от Директора на РИОСВ-Пловдив, работни листове, съгласно изисскванията на Наредба №2/2014г. за класификация на отпадъците (обн., ДВ, бр. 66 от 8.08.2014 г. с посл. изм. и доп.). Отчетността се води в „Национална информационна система – отпадъци“ (НИСО), по необходимите за дейността приложения, съгласно изискванията на Наредба № 1 от 04.06.2014г. за реда и образците, по които се предоставя информация за дейностите по отпадъците, както и реда за водене на публични регистри (обн., ДВ, бр. 51 от 20.06.2014 г. с последно изм. и доп.). 
Годишните отчети за 2025г. по необходимите за дейността приложения са подадени в срок, съгласно разпоредбите на ЗУО. Банковите гаранции необходими за извършване на дейността са подновени в срок, съгласно разпоредбите на чл. 69 от ЗУО. 
За предаване на приетите и генерирани от дейността отпадъци се представиха договори с лица притежаващи документ по чл. 35 от ЗУО, със съответния код и налична мощност за третиране.
При извършения обход на място се установи, че площадката е бетонирана, оградена, охраняема със СОТ и 24 часово видеонаблюдение. Дейностите по третиране на отпадъци се извършват в 2 бр. халета разположени в североизточната част на площадката независими едно от друго, разделени на две с метална преграда обработена с огнезащитно покритие, в които се извършва временното съхранение и третиране на неопасни и опасни отпадъци. Има обособени места и съдове за временно съхранение на приетите и образуваните от дейността по третиране отпадъците, обозначени с табели за съответния код според техния вид и произход. Свързано с халетата е изграден открит метален навес с ограничение от трите страни с разположени под него два шредера, с които се извършват дейностите по третиране на отпадъците (първично и вторично шредиране) и подготовка – смесване на микса, който се предава за оползотворяване чрез изгаряне в инсталации за изгаряна и/или съвместно изгаряне на отпадъци, съгласно договор.
На площадката са налични 2 бр. ел. везни с капацитет 60 тона и 2 тона, както и необходимите за дейността инсталации и съоръжения – два броя шредерни инсталации, съоръжение за пречистване на отпадъчни производствени води, инсталация за криогенно почистване на замърсени с опасни вещества опаковки, филтър преса за обезводняване, преса за балиране, метални контейнери и прес контейнери за пресоване на отпадъци от опаковки. 
На територията на обекта са създадени необходимите условия за извършване на дейности по третиране на отпадъците съгласно ЗУО и подзаконовата нормативна уредба и се прилагат описаните в разрешителното методи и технологии за третиране на отпадъците по видове дейности, вид и капацитет на съоръженията. 





2.  По компонент „Води“

Дружеството е титуляр на Разрешително за заустване, за ползване на повърхностен воден обект – бивш напоителен канал, с цел заустване на смесен поток пречистени производствени и дъждовни отпадъчни води.
Формираните отпадъчни води от обекта – измивни и дъждовни се отвеждат в локално пречиствателно съоръжение /каломаслоуловител/ и се заустват в повърхностен воден обект – бивш напоителен канал, съгласно разрешително за заустване, издадено от БД ИБР-Пловдив, за което в законоустановения срок е стартирало процедура за продължаване срока на действие. 
Формираните битово-фекални отпадъчни води на обекта, се събират в безотточна яма и  извозват за пречистване в ПСОВ. 
В изпълнение на чл. 48, ал. 1, т. 12 от Закона за водите пред РИОСВ-Пловдив е представен доклад за изпълнение на условията в разрешителното за заустване за 2025 г. Дружеството изпълнява условията в издаденото разрешителното. Резултатите от провеждания мониторинг се представят в РИОСВ-Пловдив. В представените анализни протоколи няма превишения на заложените индивидуални емисионни ограничения. Осигурено е пробонабиране и изследване в акредитирана лаборатория. Пункта за мониторинг е обезопасен и достъпен. Няма монтирано измервателно устройство за отчитане на количества заустени отпадъчни води – води се технологичен дневник. 
В хода на проверката не е извършено пробонабиране от експерт на РЛ-Пловдив към ИАОС-София, поради липса на изтичане – канала е сух.


IV. Предписания, срокове за изпълнение, отговорници: 

Няма констатирани нарушения. 

 
V. Съответствие, последващ контрол: 

Дейността на обекта съответства с изискванията на екологичното законодателство по проверените компоненти и фактори на околната среда. 

ИВАЙЛО ЙОТКОВ

Директор на РИОСВ - Пловдив

